ועדת הפנים ואיכות הסביבה, כנסת 16, פרוטוקול מספר 153, 2004-02-10 14:00

יורי שטרן: אחר צהרים טובים, ואני אכן מקווה שהם יהיו טובים.

יורי שטרן: אני מתנצל על ההתראה הקצרה.

יורי שטרן: קבעתי את הישיבה הזאת מיד לאחר קבלת ההחלטה בממשלה, כי אני חושב שכל עוד היתה רק מלחמה ולא היתה בכלל נכונות מצדו של האוצר לתת איזה שהוא סכום כסף, אנחנו, כוועדת הפנים, לא היינו יכולים לסייע בפתרון הבעיות.

יורי שטרן: מאז, נקבעה מסגרת ואני לא קובע שהיא נכונה אלא אני אומר, שיש פה תזוזה אמיתית ויש איזה שהוא שיתוף פעולה בין משרד הפנים למשרד האוצר - -

ניסן סלומינסקי: איפה שר הפנים ושר האוצר?

יורי שטרן: ברגע שקובעים את הישיבה מהיום למחרתיים, אני לא יכול לצפות מהשרים שהם יגיעו.

יורי שטרן: הזמנו את המנכ"לים, מנכ"ל משרד הפנים יבוא באיחור מסוים, כי זה התנגש אצלו בדבר שהוא לא יכול היה לשנות.

יורי שטרן: מנכ"ל משרד ראש הממשלה יבוא ויש פה נציגים בכירים של האוצר.

דובר: מה יותר חשוב לשר הפנים מאשר הדיון הזה?

דובר: יש להם נושאים יותר חשובים עכשיו?

דוברים: הם ברוגז אתנו.

יורי שטרן: אני רוצה להגיד מה השאיפה שלי בראש וראשונה, ואני מזמין אתכם להיות שותפים לקו הזה: המשבר ברשויות זה דבר איום ונורא ועלינו, על הועדה שלנו בכנסת, לנסות את הכל כדי לפתור את המשבר לא רק באופן מיידי אלא גם להבא.

יורי שטרן: אבל, מה שנראה לי כעת, המשימה המיידית שלי היא כזאת: התושבים שלנו, האזרחים שלנו, עייפים מהשביתות.

יורי שטרן: מהסתיו אנחנו עוברים משביתה לשביתה, אם זה בנמלים שמשותקים, מפעלים, משרדי ממשלה, רשויות ועכשיו, שוב מערכת החינוך ופינוי האשפה וכל מיני דברים אחרים, שהאזרח חי אותם ביום יום.

אברהם-בייגה שוחט: אולי תשאל את עצמך למה, מה אתה מספר סיפורים?

יורי שטרן: הדבר המרכזי, שלדעתי אנחנו צריכים לנסות ולעשות זה להגיע למהלך שימנע שביתה ויצור הידברות קבועה, כזאת שתביא אותנו לפתרון מבלי שהאזרח יסבול ביום יום.

יורי שטרן: הרי כולנו מכירים את המהלך הזה.

יורי שטרן: אתם שובתים, האוצר מוסיף כסף בסוף והכל איך שהוא מסתדר.

יורי שטרן: פחות טוב, יותר טוב, אבל הסבל הזה הוא בלתי הפיך.

יורי שטרן: לכן אני אומר: בואו נעצור ברגע הזה, אתם, ראשי הרשויות, משרדי הממשלה, נראה איך אנחנו ממשיכים מפה, מהחלטת הממשלה, שבעיניי היא חייבת תיקון, אבל היא לפחות בסיס להמשך.

יורי שטרן: איך אנחנו עוצרים פה, יוצרים מהלך של הידברות, של התייעצות, של משא ומתן נורמלי, מבלי שהאזרח ישלם את המחיר שלו.

ואסל טאהא: אם אין תקציבים, האזרחים לא יקבלו שירות.

יורי שטרן: בשביל מה לנו לחייב אותם?

יורי שטרן: זה תלוי בנו.

יורי שטרן: לכן, אני שואל את מנכ"ל ראש הממשלה, את נציגי האוצר, את משרד הפנים ואת עצמנו, חברי הכנסת: הרי התסריט ידוע.

אברהם-בייגה שוחט: הוא היה ידוע גם לפני 5 חודשים.

אברהם-בייגה שוחט: כשהעבירו את התקציב זה כבר היה ידוע.

יורי שטרן: נכון.

יורי שטרן: אני מודה ואמרתי את זה גם בוועדת הכספים כשדנו בזה: אני חושב שכולנו פה, בכנסת, בעיקר הקואליציה, אשמים בכך שאישרנו תכנית, כאשר היה ידוע מראש שבקטע של הביטחון חטאנו.

יורי שטרן: זה היה דבר שירדוף אחרינו הרבה זמן - -

טלב אלסאנע: אבל זו לא הטעות היחידה.

יורי שטרן: אבל בשביל מה להוציא פשעים נוספים על החטא הזה?

יורי שטרן: אנחנו יודעים שבעוד כמה ימים ואולי כמה שבועות של שביתות, אולי כמה שעות, האוצר יוסיף עוד משהו.

עמרם מצנע: לא שיוסיף אלא שיחזיר את מה שהוא לקח.

עסאם מח'ול: יש כאן תכנית של התנתקות מהעם, התנתקות מהמציאות.

יורי שטרן: אני מבקש לקיים דיון ענייני.

יורי שטרן: אני אומר: אביגדור, אתה מנכ"ל המנכ"לים.

יורי שטרן: זה התפקיד שלך, אתה יושב ראש ועדת המנכ"לים לכל דבר.

יורי שטרן: תראה, היות וכולנו היינו בסרט הזה אלפי פעמים, זה מספיק בשביל ללמוד ואנחנו יודעים איך זה ייגמר.

יורי שטרן: למה לנו לעשות את התיאטרון הזה?

יורי שטרן: אנחנו לא שחקנים.

יורי שטרן: כל אחד נושא באחריות מאוד כבדה.

יורי שטרן: בואו נראה איפה הצרכים האמיתיים של הרשויות.

יורי שטרן: הקיצוץ שהיה הוא ביסודו נכון בעיניי.

יורי שטרן: הוא גם יצר משבר שיכול להוביל להתייעלות, אבל אישרנו רשויות, גם כאלה שהתנהלו יפה וגם כאלה שראשי הרשויות האלה נבחרו מחדש ולא אשמים בכל החטאים.

יורי שטרן: אוחדו רשויות.

יורי שטרן: משאירים אותם היום במצב שהם לא יכולים להתקדם למצב של הבראה.

יורי שטרן: חלק מהם גם לא צריך הבראה.

יורי שטרן: התייעלות גם עולה כסף.

דוברים: עשו מאתנו חולים.

דוברים: סליחה, אנחנו לא חולים.

דוברים: אנחנו יותר בריאים מכולם, במיוחד אלה שהצביעו בעד התקציב הזה.

דוברים: בושה וחרפה.

יורי שטרן: יש לי חיסרון אחד ענק: אין לי מיקרופון ואני לא יכול לצעוק.

יורי שטרן: דוברים: מספיק, שלא יקראו לנו חולים.

יורי שטרן: נמאס לנו לשמוע את המילה - הבראה.

יורי שטרן: אנחנו האנשים הפוליטיים הכי בריאים במדינת ישראל.

יורי שטרן: אין בריאים מאתנו.

יורי שטרן: מי שחולה, זה מי שקבע את התקציב הזה.

יורי שטרן: היום, בפוליטיקה, אין בריאים, יש רק חולים פחות וחולים יותר.

עמרם מצנע: אדוני היושב ראש, אתה בעצם הודית שהקואליציה שגתה שהיא אשרה את התקציב הזה.

עמרם מצנע: הודית נוכח עם ועדה.

עמרם מצנע: קחו את התקציב חזרה, ותקנו את מה ששגוי ותחזרו חזרה אלינו.

יורי שטרן: יש שני קטעים שבהם התקציב מחייב תיקונים וזה הרשויות המקומיות והביטחון.

יורי שטרן: אני מציע להתרכז כרגע ברשויות.

יורי שטרן: אני מבקש ממר אלדר, שהוא האיש המנוסה במערכת, שעבר משברים אולי קצת פחות קשים, אבל מספיק קשים.

יורי שטרן: אני רוצה לבקש לשמוע את דעתך על ההסדר שהממשלה מציעה, איפה הוא לוקה בחסר, מה צריכים לעשות ואיך אתה רואה מהלך, שבלי השביתות ובלי המלחמות האלה נגיע לאותה תוצאה.

יורי שטרן: בבקשה.

עדי אלדר: אני רוצה לומר תודה ליושב ראש הוועדה, שבאמת אין יותר מוועדת הפנים שצריכה לדון במשבר הקשה ביותר שהרשויות המקומיות נקלעו אליו.

עדי אלדר: אבל, בראשית הדברים, תרשו לי בשם כל ראשי הערים כאן ואני בטוח שגם חברי הכנסת יצטרפו, לשלוח החלמה לילד שנפגע אתמול בעכו.

עדי אלדר: אנחנו נאחל לו מפה החלמה.

עדי אלדר: אני רוצה לומר לכם, שמי שמאלץ אותנו לנקוט בפעולות של השבתה, של פגיעה בילדים, של החשכת רוב הערים שלנו זה גורם אחד: משרד האוצר וממשלת ישראל, שעומדת מאחוריו.

עדי אלדר: תראו, הרשויות שקרסו, זה לא כתוצאה מהקיצוץ של ה-950 מיליון שקל של תקציב 2004.

עדי אלדר: הרשויות שקרסו זה כתוצאה מהמיליארד שהורידו לנו בין 2002 ל-2003.

עדי אלדר: זאת אומרת, אנחנו עושים עכשיו את כל המאבק, כדי ש-100 רשויות נוספות לא יגיעו למצב שגם הן לא תשלמנה משכורת.

עדי אלדר: אם הקיצוץ הזה יהיה, כל השלטון המקומי, להוציא את הרשויות החזקות במרכז הארץ, שום רשות לא תוכל לשלם שכר לעובדים.

עדי אלדר: דבר שני, משרד החינוך, שקיבל קיצוץ, העביר את הקיצוץ מיד לרשויות המקומיות ושם עלינו עוד 500 מיליון שקל לממן את משרד החינוך מהתקציבים שלנו.

עדי אלדר: זאת אומרת, הקיצוץ לא נגמר רק במה שהממשלה החליטה עליו אלא צריך להוסיף לזה עוד חצי מיליארד שקל.

עדי אלדר: רבותיי, הרבה שנים אני בשלטון המקומי ובייגה נדמה לי עוד יותר ותיק ממני כמובן, אבל מעולם השלטון המקומי לא היה במצב כזה.

עדי אלדר: שום ממשלה עד הממשלה הזו, לא הביאה אותנו להתדרדרות כזו כמו הממשלה הזאת.

עדי אלדר: אני אומר לכם, זו שיטה ומשרד האוצר כבר מזמן השתלט על השרים.

עדי אלדר: משרד האוצר השתלט על המון גופים במדינה ונשארנו הגוף היחידי ששמו מטרה למוטט אותנו, כדי לבוא ולומר שאנחנו כושלים, כדי שינהלו גם אותנו.

עדי אלדר: כיוון שאנחנו אנשים שנבחרנו בעמל רב, תאמינו לי, שכל אחד מאתנו עבר מערכת בחירות קשה לפני 3 חודשים.

עדי אלדר: כל אחד בישוב שלו.

עדי אלדר: אנחנו נבחרנו בדרך דמוקרטית ולא ניתן לפקידים להשתלט על השלטון המקומי, שיהיו מכובדים ככל שיהיו.

עדי אלדר: יש לנו את כל הזכות לנהל בצורה דמוקרטית את הערים שלנו.

עדי אלדר: אבל, אנחנו צריכים את הכלים.

עדי אלדר: מבחינתנו, הדרישות שלנו ומתחת לזה אין על מה לדבר, אנחנו מבקשים שכל הקיצוץ של 2003 יוחזר במלואו.

עדי אלדר: אנשי האוצר יודעים את זה וגם אמרו לנו שיחזירו לנו, כי היה להם נוח.

עדי אלדר: אנחנו מדברים על כך שאי אפשר להשאיר את הערים שלנו בלי שקל אחד לתקציב פיתוח.

עדי אלדר: רבותיי, אין לנו תקציב אחזקה ברשויות המקומיות.

עדי אלדר: עשו מזה 0.

עדי אלדר: אנחנו לא יכולים להשקיע במוסדות החינוך, אנחנו לא יכולים לקנות מחשבים, אנחנו לא יכולים לתקן מדרכות, כבישים, אנחנו לא יכולים לתת "מצ'ינג" למשהו שאנחנו רוצים.

עדי אלדר: עשו מזה 0.

עדי אלדר: כל ראש רשות שיושב כאן, הידיים שלו כבר קשורות.

עדי אלדר: אנחנו מבקשים תקציבים לתכניות הבראה לאלה שכבר קרסו כתוצאה מהתקציב של שנה שעברה.

עדי אלדר: אנחנו עומדים על זה, שלא יהיה עובד אחד בשלטון המקומי שלא יקבל את שכרו.

עדי אלדר: רבותיי, מה זה צריך להיות?

עדי אלדר: איזה נוהל זה שאנחנו מאפשרים לאנשים לא לקבל שכר?

עדי אלדר: הממשלה לא משלמת.

עדי אלדר: אני רוצה להבין: הממשלה לא גירעונית?

עדי אלדר: מה שמים עלינו את כל החוליים של הכלכלה הישראלית?

עדי אלדר: אני חוזר ואומר כאן:

עדי אלדר: ראש עיר שנותן שכר מעבר למה שמותר, ראש עיר שמשתולל בתקציב, בבקשה, לשרד הפנים יש את כל האמצעים היום לקחת את ראש העיר הזה, להגיד לו: תודה רבה ולמנות ועדה קרואה.

עדי אלדר: אנחנו לא ניתן לו גב.

עדי אלדר: אבל מה פשענו אנחנו?

עדי אלדר: כל 240 ראשי הרשויות?

עדי אלדר: אנחנו מייצגים פה קהל עצום שעושה את עבודתו יום ולילה.

עדי אלדר: אז באים ומתחכמים אתנו.

עדי אלדר: עכשיו, תראו מה עוד עשו: בהסכמים הקואליציוניים, כדי להעביר את התקציב, היה לאוצר סכום די יפה לתת למפלגות.

עדי אלדר: תדעו, הסכום הזה נלקח מהרשויות המקומיות.

עדי אלדר: לקחו מאתנו והעבירו את זה למפלגות.

יצחק כהן: האיחודים זה שינוי.

עדי אלדר: אני אומר לכם, אין פה - -

יצחק כהן: הוא מתכוון לשחיתות.

יורי שטרן: חבר הכנסת כהן, וכשאתם הייתם בשלטון?

יצחק כהן: לא, לא היה ככה.

יצחק כהן: תשאל אותם.

יצחק כהן: כולם פה, תשאל אותם.

יצחק כהן: תענו לו.

דוברים: אנחנו מתפללים ליום שהם יחזרו למשרדים.

דוברים: לפחות היה מישהו שנלחם בשבילנו.

דוברים: ..

יצחק כהן: איפה אנשי שינוי?

טלב אלסאנע: הם מתביישים.

טלב אלסאנע: יש להם סיבה להתבייש, לא?

עדי אלדר: רבותיי, גזלו מהשלטון המקומי, מהרשויות, מיליארד תשע מאות ארבעים מיליון שקל תוך שנה וחצי, תוסיפו לזה עוד 500 מיליון תקצבי פיתוח ואתם תראו לאיזה סכומים אנחנו מגיעים.

עדי אלדר: תוסיפו גם את ה-500 של החינוך.

עדי אלדר: בקיצור, רוצים להפוך אותנו למממנים של מדינת ישראל.

עדי אלדר: אנחנו צריכים לתת שירותים ואני מודיע כאן, אנחנו נילחם למען התושבים שלנו, שיקבלו את מה שמגיע להם.

עדי אלדר: חברי הכנסת הנכבדים, היושב ראש, אנחנו מממנים את החינוך במדינת ישראל ב-4 מיליארד שקל כל שנה.

עדי אלדר: אנחנו מממנים את משרד הרווחה בעוד מיליארד שקל כל שנה.

עדי אלדר: שהממשלה תיקח על עצמה - -

יצחק הרצוג: הם פראיירים, הם מסכנים.

יצחק הרצוג: תדע לך, ראשי הערים בישראל פראיירים, יושבים במיטת סדום.

יצחק הרצוג: ..

עדי אלדר: שהממשלה תיקח על עצמה את המימון של השירותים הממלכתיים, קרי: חינוך ורווחה ואני מבטיח כאן, לחברי הכנסת, שאנחנו מוותרים על כל מה שאנחנו מקבלים ולא נהיה בגירעון.

עדי אלדר: בבקשה, קבלו החלטה, תביאו את זה כהצעת חוק.

יורי שטרן: תודה.

יורי שטרן: איך אתה רוצה לקדם את המשימות עכשיו?

יורי שטרן: הממשלה קיבלה איזו שהיא החלטה.

יורי שטרן: האם אתם יושבים יום יום עם נציגי הממשלה, עם ההסתדרות, שאני מניח שהיא חלק מהעניין?

עדי אלדר: לא, אנחנו ישבנו אתמול והדיון התפוצץ ומאז, אין שום מגעים עם הממשלה.

עדי אלדר: כנראה שלממשלה נוח, שאזרחיה לא מקבלים שירותים, אזרחיה סובלים, כנראה שזה מה שהם רוצים וזה מה שהם יקבלו.

דוברים: אנחנו מציעים להחריף את השביתה.

אברהם-בייגה שוחט: אני רוצה להעיר מספר הערות ויושבים פה הרבה ראשי ערים והרבה אנשים חדשים וקצת יותר ישנים, ואני רוצה להגיד את ההערכות שלי על היקף המשבר ועל הדרכים לפתרון המינימאלי: קודם כל, צריך להביא בחשבון שכל פתרון שלא יגיעו אליו, והרי יגיעו בסופו של דבר לפתרון, צריך להיות פתרון כזה שבעוד 3 חודשים לא נשב כאן שוב.

אברהם-בייגה שוחט: זה צריך להיות פתרון, שיש פה אנשים שמכירים את העניין גם בשלטון המקומי וגם במשרד הפנים ואני כבר לא בטוח שבאוצר, ואומר למה אני לא בטוח: שידעו שהולכים למתווה שנותן איזה שהוא שקט, עם יכולת להבראה.

אברהם-בייגה שוחט: כמו כן, אין ספק, שבתוך 256 רשויות ישנן גם תופעות ברשויות מסוימות, במידה מוגבלת, ואני יודע מה שאני אומר, של אנשים שדרך הניהול שלהם לא טובה ובהם צריך לטפל בדרך מסוימת.

אברהם-בייגה שוחט: אבל, בין זה לבין לא להבין את מגבלות הכוח מצד הממשלה ומצד שר האוצר ולבוא ולעשות קיצוץ מהסוג שבו אנחנו מדברים, של 100,200,300,400 מיליון שקל, שאולי לפעמים טוב לעשות אותו ואז יותר מתייעלים, אלא לקחת במהלך של שנה וחצי, מאפריל, וללכת ולהוריד בהיקף המענקים, זו גזירה שהציבור לא יכול לעמוד בה ואני מציע לממשלה, ואני אומר לך זאת אדוני וידידי, מנכ"ל משרד ראש הממשלה, כאשר גוזרים גזירה כזאת צריך לדעת את התוצאה מראש.

אברהם-בייגה שוחט: אמרנו לכם את זה באוקטובר גם בוועדת הכספים וגם כאן.

אברהם-בייגה שוחט: לא עושים דבר כזה.

אברהם-בייגה שוחט: כמו שבביטחון יצאתם עם 30.5 מיליארד שקל לישיבה הראשונה של הממשלה וגמרתם ב-35 מיליארד, עכשיו, תוספת של 5 מיליארד, חלק מזה אמנם לא במזומן, אתם חייבים לתת פתרון אמיתי.

אברהם-בייגה שוחט: מהו פתרון אמיתי?

אברהם-בייגה שוחט: ואני מזהיר אותך, עדי, משני דברים: זה בסדר שיש כסף לתכניות הבראה, אבל, אני אומר לך שאם מדובר בתכניות הבראה, אתם צריכים לקבל מחויבות שהם נותנים 600 מליון שקל או 700, שזה יהפוך למזומן, כי זה בנוי כחלק מהכסף שלכם.

אברהם-בייגה שוחט: תכניות הבראה אפשר לסכם ואחרי זה אפשר לעצור אותן באלף דרכים ובסוף ה-600 יהיו 100 מיליון.

אברהם-בייגה שוחט: תזכור מה שאני אומר לך.

עדי אלדר: אמרנו את זה.

אברהם-בייגה שוחט: כמו כן, כשהממשלה תבוא לכאן בעוד חודש עם פלט והפלט נופל עליכם בהיקף גדול מאוד כי זה לא שכר, אתם לא נרשמים לשכר במענק אלא לזה.

אברהם-בייגה שוחט: כל הסכם, כמו שמשרד הביטחון הגיע, יהיה שבפלט לא נוגעים בכם, כי אז כל ההסכם שלכם קורס.

אברהם-בייגה שוחט: דבר אחרון: אני אומר לך, יצחקי, יש לי קצת ניסיון כשר אוצר וכראש רשות: תגמור עכשיו עם תכנית צבירה, לפני שזה יעלה יותר.

אברהם-בייגה שוחט: אני מאמין לו שהוא דיבר בכאב לב לגבי התושבים, אבל הכתובת זה רק אתם.

אברהם-בייגה שוחט: רק הממשלה, שהביאה הצעה כזו לכנסת, היא האחראית למצב הזה.

אברהם-בייגה שוחט: לפעמים בשלטון המקומי עצמו יש בעיה במקום כזה או אחר.

אברהם-בייגה שוחט: אבל לקחת ישובים שהתנהלו בסדר ולעשות את הדבר הזה, זה אבסורד.

אברהם-בייגה שוחט: עכשיו אני אגיד לכם משהו על הגירעון: בשנה שעברה, מתקציב של 33 מיליארד יצרתם מיליארד ורבע גירעון בשוטף.

אברהם-בייגה שוחט: זאת אומרת, 3%.

אברהם-בייגה שוחט: ממשלת ישראל, מ-200 מליון יצרה 30 מיליון גירעון.

אברהם-בייגה שוחט: היא רוצה 15% מהתקציב, שזה 6% מהתוצר.

אברהם-בייגה שוחט: מה הסיפור?

אברהם-בייגה שוחט: כמו שנאמר, למי מטיפים מוסר?

אברהם-בייגה שוחט: לכם?

יורי שטרן: תודה.

יורי שטרן: אנחנו רוצים לשמוע את מנכ"ל משרד ראש הממשלה.

יורי שטרן: אני אתן זכות דיבור לעוד 2 אנשים, ראש העיר בית שמש וחבר הכנסת מצנע, שהוא ראש עיר לשעבר.

יורי שטרן: בבקשה.

וקנין: שלום לכולם.

וקנין: אני ראש עיריית בית שמש ואני רוצה לומר לחברים: אנחנו נחטא למטרה אם ננווט את הקרב בין ממשלות ובין שרים.

וקנין: הבעיה הרבה יותר חמורה והרבה יותר קשה מאשר ממשלה זו או ממשלה אחרת, ואני אוכיח זאת.

דוברים: תתייחס לעניין, מה דעתך על המדיניות של הממשלה?

דוברים: מה שהרסו בשנה לוקח 50 שנה לעשות - -

וקנין: לא באתי לכאן להעניש חבר כנסת ממפלגה זו ולא חבר כנסת ממפלגה אחרת.

וקנין: היום, בתוקף תפקידי כראש עיר, באתי לומר דברים בשם תושבים מכל המפלגות.

וקנין: בעיר שלי, 71 אלף נפש מכל המפלגות.

וקנין: לכן, אנא מכם, המלחמה זה לא ביני ובינך, לא ליכוד מערך ולא שום מפלגה אחרת.

וקנין: המלחמה היא הרבה יותר קשה.

טלב אלסאנע: מי אחראי למדיניות הזאת?

וקנין: לכן, זה לא בגלל שאני חס על מישהו, שלא תתבלבל.

וקנין: אני פשוט רוצה שבאמת נצא נשכרים מהדבר היפה הזה, הדבר הנפלא הזה, שהוועדות השונות בכנסת אכן החליטו לראות מתוך הבנת הצרכים את בעיותינו ולדון בהן.

וקנין: יש נתק גמור בין הרשויות המקומיות, השלטון המרכזי ובין השלטון המקומי.

וקנין: אני אומר לכם: זה לא עניין של שנה שנתיים שלוש.

וקנין: יש נתק גמור.

וקנין: ראש עיר חדש נבחר ומממנים לו 5 מבקרים.

וקנין: הוא כבר בחזקת חשוד.

וקנין: איך שהוא מתחיל את דרכו, אף אחד לא שאל, המשכורות האלה, מבקר עיר, מבקר משרד הפנים, רואה חשבון חיצוני, יושב ראש אופוזיציה.

וקנין: שר הפנים הגדיל את סמכויותיו.

וקנין: הוסיפו עכשיו, בחוק ההסדרים, חשב מלווה, גזבר, שיהיה גם משת"פ וגובה מלווה.

וקנין: רבותיי, שימו לב, אתם צועקים ואני בוכה.

וקנין: לכן הערתי לך, מכובדי, ותודה רבה שאתה מוכן להאזין לי.

וקנין: אני אומר לכם: חברים, אני לא רוצה לתת כאן הרצאה ארוכה, אבל לו הייתם שואלים אותי, הישג גדול אנחנו עושים היום כראשי רשויות, שחברינו הטובים, שרים, לא שרים, חברי כנסת, יבינו שבאמת לא מדובר פה שתחזירו מענק של 2003 ובזה פתרנו בעיות.

וקנין: לא נכון.

וקנין: יש צורך ברה-אורגניזציה מחודשת, על כל המערכת שנקראת: יחסים בין שלטון מקומי לבין שלטון מרכזי.

וקנין: אני רוצה לומר לכם: אנחנו לא מסכנים אף אחד.

וקנין: אף אחד לא בא להתחנן ואני אציע לפורום שלי להפסיק לבוא לפה, להפסיק לרוץ.

וקנין: אנחנו שרתים נאמנים, שליחי המדינה, שנבחרנו להתמודד ולעמוד בחזית.

וקנין: יום יום אני נפגע כראש רשות.

וקנין: כל פעם צריך להשיב על איזו חריגה של מישהו בשכר.

וקנין: זה לא הגון להסית.

וקנין: זו עבודה מבורכת, גדולה ומקיפה.

וקנין: אני לא קובע את השכר ועוד ועוד.

וקנין: תאמינו לי חברים, אני משרת את הציבור שנים רבות.

וקנין: יושבים פה גנרלים אחד אחד ואני מצדיע לכולם.

וקנין: למה?

וקנין: אף אחד לא יחליף אותם.

וקנין: הכלכלנים הנפלאים שיודעים כלכלה, אינם יודעים לכלכל עיר.

וקנין: אינני רוצה לפגוע באף פקיד.

וקנין: המצב הרבה יותר קשה, הם לא מבינים מה הם עושים.

וקנין: חוק החינוך התקבל כאן, חברים.

דובר: הם מבינים מצוין - -

וקנין: חוק החינוך התקבל כאן, בכנסת, בשנת 1949 ומפה התחיל האסון.

וקנין: מכאן.

וקנין: באו וחילקו את החינוך.

וקנין: אומרים שהממלכה אחראית על החינוך ובעצם, באים ומכניסים יד בכל שנה.

וקנין: ידידי בייגה, אנחנו ידידים טובים ואני מוקיר ומעריך אותך, גם אם אנחנו לא באותה מפלגה, אבל אתה יודע יפה מאוד, שגם בשנת 97 הכניסו יד ולקחו לעיר כמו שלי 6 מיליון שקל, בלי לשאול בלי כלום.

וקנין: לכן, אני מבקש: אנא, בידידות רבה, מתוך אחריות, העזרה שלכם תהיה גדולה אם תדברו לא על פוליטיקה אלא על השלטון המקומי, על כסף.

וקנין: העזרה שלכם תהיה גדולה.

וקנין: אני פונה לאנשי ש"ס - -

טלב אלסאנע: זו הטפת מוסר.

וקנין: אנחנו קרובים להסדר.

וקנין: קחו את הכפפה, כל אחד במסגרתו, כל אחד בדרכו.

וקנין: מה שהציע ידידי אלדר מקובל על כל השלטון המקומי.

וקנין: אני הוספתי נדבך קטן, שגם כשאנחנו חוזרים, ואני מאמין שנחזור כפי שאמר ידידי בייגה, תדעו לכם, שנצטרך לטפל בדרך של חוק ונצטרך אתכם לחוק הרשויות המקומיות ושם נראה קואליציה ואופוזיציה, מי באמת רוצה לעזור.

יצחק הרצוג: אנחנו הצענו והפלתם את זה.

יורי שטרן: ראש עיריית חיפה לשעבר, חבר הכנסת מצנע, בבקשה.

עמרם מצנע: הבעיה היא באמת לא בעיה פוליטית, כי העובדה היא, שממשלת ישראל "דופקת" את כל הרשויות, ללא שום קשר למי נבחר מטעם העבודה, הליכוד או כל מפלגה אחרת.

עמרם מצנע: דבר שני, האזרחים שמייצגים ראשי רשויות הם באמת אזרחים שבחרו בכל המפלגות ולכן הבעיה לא פוליטית.

עמרם מצנע: אבל אני רוצה לומר לך ידידי, אביגדור: על הכסף ידברו פה כולם.

עמרם מצנע: אני חושב שבייגה שם את זה בצורה הכי בהירה שיש.

עמרם מצנע: אני חושב, שהמחדל הכי גדול הוא ההתייחסות של ממשלת ישראל ודובריה, על ראשי הרשויות והרשויות.

עמרם מצנע: אתם מוציאים בדבריכם את ראשי הרשויות אל מחוץ לגדר ויוצרים דעת קהל ותקשורת עוינת כלפי ראשי הרשויות, שהם נבחרים.

עמרם מצנע: כתוצאה מכך, יש היום בציבור עליהום על הרשויות שנמצאות היום ולאורך שנים בקו הקדמי ואל מול - -

דובר: עמרם, זה התהפך.

עמרם מצנע: רגע, תאמין לי דוד, אנחנו הלא שכנים ובמציאות הזו, אביגדור, באמת קשה לנהל דיון ענייני, אמיתי במשבר הזה שנוצר.

עמרם מצנע: זו ממשלה ואנחנו כולנו מלינים על שר האוצר.

עמרם מצנע: חברים, שר הפנים רק לאחרונה הודה שהוא בכלל לא הבין מה היא מהות הקיצוץ.

עמרם מצנע: שר הפנים, ביוזמתו, בתקציב הקודם, מחק בעצם את התקציב ואמר: אני לא רוצה לחלק כסף, לא רוצה להיפגש עם ראשי רשויות.

עמרם מצנע: אני רוצה לומר לכם: במציאות הזאת יש פה כשל טוטאלי.

עמרם מצנע: נכון שהוא לא התחיל אתמול, אבל אני חושב שהממשלה, בשנה האחרונה, עשתה את כל השגיאות בעולם.

יורי שטרן: אתה אופטימי.

יורי שטרן: יש עוד שגיאות שאפשר לעשות.

עמרם מצנע: הממשלה הגיעה עם כותרות ענק של חיסכון ב-2 מיליארד שקל באיחוד רשויות.

עמרם מצנע: הממשלה נכשלה בגלל לחצים פוליטיים בביצוע פרוגרמה אמיתית, שבה תמך גם מרכז השלטון המקומי, לאיחוד רשויות בטעם, בצורה מסודרת.

עמרם מצנע: הרשויות שהיום אוחדו מתרסקות, כי הממשלה לא עומדת אחריהם במה שהיא הבטיחה, לעזור לאותם אשכולות שאוחדו.

עמרם מצנע: גם הקיצוץ בסגני ראשי ערים, גם כאן, השלטון המקומי היה בעד להביא לקיצוץ בסגנים.

עמרם מצנע: מה קרה?

עמרם מצנע: באותם דברים שהם לכאורה פופוליסטיים, נכשלה הממשלה בלהעביר את החלטותיה.

עמרם מצנע: אבל, לפנות לרשויות ולומר להם: תעשו א,ב,ג, זה הדבר הכי פשוט שבעולם.

עמרם מצנע: זה לא מספיק רק להחזיר את תקציב האיזון.

עמרם מצנע: צריך להחזיר גם את תקציבי החינוך.

יורי שטרן: חבר הכנסת מצנע, אתה יודע שהכסף הזה לא קיים.

יורי שטרן: לכן, הפתרון שאנחנו מחפשים הוא במסגרת האפשר.

חיים אורון: הכסף קיים - -

יצחק כהן: 2.5 מיליארד שקל ברפורמה במס לא קיים?

יצחק הרצוג: הצענו לעכב את ההצבעה כדי לפתור את זה.

עמרם מצנע: המשלה לא יכולה בצעדים חד-צדדיים לקצץ בהשתתפותה בשירותים שממשיכים להינתן באותה רמה.

עמרם מצנע: אני מדבר בעיקר על אבטחה, על שרתים, על מזכירות.

עמרם מצנע: אלה כל אותם דברים, שהממשלה מצפה שהרשויות תממשנה את מתן השירותים, אבל מקצצת בתקציב.

עמרם מצנע: דבר נוסף: עלו כמה רעיונות של העברת חלק משטחים תעשייתיים מסחריים אל תוך רשויות.

עמרם מצנע: אתן לך כדוגמה את העיר לוד.

עמרם מצנע: מה יותר פשוט מלספח חלק מהתשתיות המסחריות, שנמצאות ליד שדה התעופה בן-גוריון ולאפשר לרשויות שיוכלו לקבל בסיס כלכלי?

עמרם מצנע: הלא אין צדק במערך הרשויות המקומיות ואני הייתי קרוב ל-10 שנים ראש עיר גדולה, שיש לה מרחב גדול וגם היא דרך אגב הולכת לקרוס במצב הקיים.

עמרם מצנע: אבל, צריך לעשות איזה שהוא סדר בגבולות הגזרה.

עמרם מצנע: יש מה לעשות לא בפופוליזם, לא בסיסמאות, אלא בעבודה אמיתית.

עמרם מצנע: על משרד הפנים למצות את סמכותו לגבי אותן רשויות שצריך למנות להן ועדות קרואות ולא להפוך את כל ראשי הרשויות לפושעים.

עמרם מצנע: דבר נוסף: השבוע, עולה לקריאה טרומית הצעת חוק שאני יזמתי ושותפים לי חברי כנסת רבים.

עמרם מצנע: היא מאפשרת, באמצעות הביטוח הלאומי, לטפל בבעיית השכר של אותם עובדים שאינם מקבלים שכר.

עמרם מצנע: זה בעצם יישום החוק שמדבר היום על חברות שפושטות רגל ויש ביטוח באמצעות הביטוח הלאומי.

עמרם מצנע: אני מבקש ממנכ"ל משרד ראש הממשלה, לאפשר שהחוק הזה יעבור.

עמרם מצנע: זהו חוק סוציאלי והוא יוריד מסדר היום לפחות את בני הערובה העיקריים, שהם עובדי הרשויות המקומיות ויאפשר לטפל בבעיה בצורה רצינית.

עמרם מצנע: ביום רביעי, קריאה טרומית.

עמרם מצנע: אפשר תוך שבוע שבועיים להעביר את החוק הזה ולאפשר לתת מקדמות לעובדי הרשויות המקומיות, שאינם מקבלים את שכרם.

עמרם מצנע: תודה רבה.

דוד עמר: האמת היא, שמישהו כאן אמר: איבדנו את המושכות.

דוד עמר: אם אחד לא יודע מי השני, מי החליט על ייקור הלחם, אז באמת - -

יצחק כהן: אם זה היה באגט הם היו יודעים.

דוד עמר: אני איש ליכוד, זה לא סוד, יש ועידה בסוף החודש, שם נטפל בדברים כפי שצריך לטפל.

דוד עמר: אם מישהו חושב שבשנת 2000 היה מענק איזון 4 מיליארד 300 אז חינוך, קיצצו במיליארד וחצי, רווחה, במיליארד שקל, פיתוח, ב-800 מיליון שקל, שיקום שכונות, ב-120 מיליון שקל, שכונות ותיקות, ב-250 מיליון שקל, רווחה חינוכית, ב-87 מליון שקל.

דוד עמר: את המתנ"סים - חיסלו.

דוד עמר: אין יותר חברת מתנ"סים.

דוד עמר: מישהו חושב שאפשר יהיה להמשיך ולתפקד, אדוני המנכ"ל, ולא נגיע למשבר?

דוד עמר: הרי זה היה רק עניין של זמן.

דוד עמר: אני מודיע לך, תרשום לך את זה אביגדור, רק על גופתי נחזיר את החינוך לתקופת הפנתרים השחורים.

דוד עמר: אני, דוד עמר, הגעתי לכאן ב-56, גמרתי 8 כיתות במרוקו, הגעתי לכאן ושמו אותי בכיתה ב'.

דוד עמר: זה לא יחזור.

דוד עמר: חד וחלק.

דוד עמר: היתה ועדת הרמלך, ועדת סוארי, 7 מיליארד 800 שקל.

דוד עמר: הוא מנתק מגע?

דוד עמר: מה, הוא משחק אתי?

דוד עמר: אני מושך את עצמי?

דוד עמר: אני לא מתערב יותר במשבר?

עמרם מצנע: מי זה הוא?

דוד עמר: השר שטרית.

דוד עמר: שלחו אותי אליו.

דוד עמר: לכן, אני מבקש: ראשית, החלמה מהירה לראש הממשלה.

דוד עמר: זה המסר: השלטון המקומי יחלים והוא חזק.

דוד עמר: אנחנו עוד לא יצאנו למאבק.

דוד עמר: מה המשמעות של קיצוץ בחברת המתנ"סים?

דוד עמר: מה המשמעות בשירות רווחה?

דוד עמר: אותם שיעורי עזר שנותנים לנזקקים, שאפשר לחבר אוניברסיטה עם שכונה, טכניון עם שכונה, מה המשמעות של שכונות ותיקות?

דוד עמר: ריבונו של עולם, על מה מדובר כאן?

דוד עמר: לכן, אני מבקש חברי אביגדור: זה ילדים שלנו, זה עם שלנו, זה מדינה שלנו, זאת ארץ שלנו, אין לנו ארץ אחרת.

דוד עמר: אפשר לצמצם פערים ואפשר להגיע לשוויון רק אם מצמצמים פערים.

דוד עמר: בדרך הזו, לא רק שלא נצמצם את הפערים אלא נרחיב אותם.

דוד עמר: יורי, כיושב ראש, היית אצלי בלשכה שבועיים לפני שהתקציב אושר.

דוד עמר: אמרתי לך לקראת מה הולך השלטון המקומי.

דוד עמר: נכון, או לא נכון?

דוד עמר: ידידיי, חודשיים ליווינו את התקציב.

דוד עמר: בייגה, אמרתי את זה בישיבת ועדת הכספים?

דוד עמר: אמרתי את זה בוועדה המשותפת פנים וכספים?

דוד עמר: אני הרי יודע שהאופוזיציה תתמוך בי.

דוד עמר: אני מדבר לממשלה.

4402: אני לא מבין מה פתאום באתי לכאן.

4402: אף אחד לא שלח אותי, אף אחד לא דיבר איתי.

4402: פשוט אכפת לי, זה הכל.

דוד עמר: תיזהרו מהדרך שהאוצר מנהל בנושא ההסברה.

דוד עמר: חברים, הבוקר בשעה 10:00 - -

דוברים: - - -

יורי שטרן: חברים, הוא מדבר בשם כולכם.

יורי שטרן: הוא אדם עם ניסיון ואלה לא בעיות של העיר נשר אלא בעיות של כולכם וכולנו ולכן, תנו לו לדבר.

דוד עמר: תודה, אדוני היושב ראש.

דובר: הקואליציה לא פה, אז עם מי אתה מדבר?

דובר: עם האופוזיציה?

יורי שטרן: אף אחד לא מכריח אותך לשבת פה.

דוד עמר: אדוני היושב ראש, מנכ"ל משרד ראש הממשלה, שים לב לדרך שבאמצעותה האוצר רוצה להסית נגדנו את פקידי המדינה.

דוד עמר: בבוקר, את מי הם שולחים?

דוד עמר: את אביב בושינסקי, שהיה כתב בגלגלי צה"ל, אני יודע.

דוד עמר: הוא אומר: מה קרה?

דוד עמר: כל המדינה מתייעלת.

דוד עמר: מתקציב של 34 מיליארד שקל אי אפשר לקצץ 6%?

דוד עמר: 6% מקצצים?

דוד עמר: איפה ה-34 מיליארד שקל.

דוד עמר: קודם כל, יש 30 מיליארד שקל.

דוד עמר: כמו כן, יש לך 16 רשויות חזקות, שזה לא שייך בכלל.

דוד עמר: להן אין מענק איזון, הן לא במשק.

דוד עמר: תוריד 22 מיליון שקל וכולם במרכז.

4402: 34 מיליארד זה לא כולל את הרשויות הגדולות?

4402: זה כולל גם את הרשויות הגדולות.

דוד עמר: זה נכון.

דוד עמר: אדוני, אני מתחייב להעביר החלטה במרכז השלטון המקומי שמסכימים לקצץ ב-6%.

דוד עמר: מה דעתך?

4402: שלילית.

דוד עמר: קח את מענק האיזון וקיצוץ של 6%...

יורי שטרן: חברים, קרו פה דברים שהם לפי כל קנה מידה ולפי כל שיקול רציונאלי הגיוניים.

יורי שטרן: כל הקיצוצים שהיו במערכות או במשרדי הממשלה התנגדו בסוף, בחוליה הזאת של הרשות המקומית.

יורי שטרן: איפה שלמעלה, ברמה של משרד ממשלתי הקיצוץ היה 2,3%,5%.

יורי שטרן: כשזה הגיע מכל המשרדים אל הרשויות, הקיצוץ נעשה 20%,30%,40%,50%.

יורי שטרן: ואז, אנחנו מביאים את הרשויות למצב שבו הם לא יכולות להתאושש, כי גם טיפול בהלם טוב עד הגבול שבו מתים מהשוק הזה.

יורי שטרן: פה אנחנו כבר מתקרבים לזה ובחלק מהמקומות עברנו את זה.

יורי שטרן: דבר שני, עם כל הבזבוזים שהיו במערכות האלה וכל ההוצאות המיותרות, מדובר היום על כלל הרשויות, כולל את כל אלה שהיו.

יורי שטרן: אם אנחנו את הדוגמאות הופכים לנזקקי סעד, אז איפה המערכת הזאת תהיה בעוד כמה חודשים?

יורי שטרן: לכן, יש פה דבר שמחייב התייחסות אחרת.

יורי שטרן: זה לא שהממשלה החליטה החלטה נכונה ובאו השתדלנים, זרקו להם איזה שהוא סכום ואמרו: תסתפקו.

יורי שטרן: פה מדובר על מצוקה אמיתית שהיא בסך הכל מצוקה של המערכת הבסיסית, המרקם החברתי המינהלי הבסיסי של מדינת ישראל.

יורי שטרן: אני בטוח, שאי אפשר להחזיר את כל הכסף שקוזז כי הקיצוצים הם כלליים.

יורי שטרן: אבל, שים לב: בשירות המדינה, אחרי שיחות עם ההסתדרות, הגיעו לקיצוץ של 2 ומשהו אחוזים בכוח אדם.

יורי שטרן: מהרשויות המקומיות דורשים קיצוץ של 30%,40% ויותר של כוח אדם.

יורי שטרן: הבירוקרטיה הממשלתית מתקצצת מעט ודורשים מהרשויות המקומיות לקחת על עצמן קיצוץ בסדר גודל אחר.

יורי שטרן: אין פה שום הצדקה לגישה כזאת.

יורי שטרן: אין שום פרופורציה בין הקיצוצים הנדרשים.

יורי שטרן: אני מברך את מנכ"ל משרד הפנים.

יורי שטרן: לכן, אני רוצה לשאול 2 שאלות: 1.

יורי שטרן: אחרי שקיצצו ממענקי האיזון כ-45% תוך קצת יותר משנה ושמענו על קיצוצים נוספים, האם הפיצוי הזה של 400 מיליון שקל באמת יכול לפתור בעיה?

יורי שטרן: 2.

יורי שטרן: אם אנחנו יודעים מראש, שבסוף יצטרכו לתת עוד כי אין פתרון במסגרת התקציבית שהוצעה ביום ראשון, למה לא לעשות את זה על דרכי הידברות?

יורי שטרן: ליצור צוות, כמו שעשיתם בשביתה הכללית של ההסתדרות?

יורי שטרן: צוות שיושב במרץ על משא ומתן אמיתי.

יורי שטרן: יש שם פיצוצים והודעות דרמטיות לעיתונות, אבל כעיקרון, היה מהלך שבסופו של דבר חסך לנו גם זמן וגם נזקים כלכליים נוספים.

יורי שטרן: כל פעם שזה לא קורה, הנזק הכלכלי עולה על אותו סכום שבסוף יינתן.

יורי שטרן: לכן, אני קורא לך, אתה עשית את זה מספר פעמים.

יורי שטרן: ..

עסאם מח'ול: האם אתה אומר שההצבעה בעד התקציב היתה טעות?

יורי שטרן: בעיניי, עשינו טעות שאישרנו תקציב מבלי לבדוק.

יורי שטרן: דבר נוסף, חייבים לשלם מיד חובות לעובדים.

יורי שטרן: זה דבר שהוא פשוט מחוץ לכל ויכוח.

יורי שטרן: מה מתוכנן בקטע הזה?

יורי שטרן: איך תוך שבוע שבועיים סוגרים את החוב הנורא וגם יוצרים רזרבה לתשלום המשכורת לעוד כמה חודשים קדימה?

יורי שטרן: יכול להיות, שהפתרון שנתן חבר הכנסת מצנע הוא הפתרון הנכון, כי באמת, כאשר המפעל הפרטי נסגר ואין מאיפה לשלם, בא ביטוח לאומי ומכסה את זה.

יורי שטרן: אולי זה לא יפתור את הבעיה התקציבית המיידית אבל הוא יפתור את המצוקה המיידית של אותם אנשים שלא מקבלים משכורת.

יורי שטרן: אלה בעיניי שלושת השאלות שהייתי רוצה לקבל עליהן תשובה.

יורי שטרן: אם לחברים יש תוספת שאלות בלבד, בבקשה.

יצחק כהן: זו הצעת סיכום לישיבה הזאת: אתה תביא הצעת סיכום שהממשלה תעכב את הרפורמה במס ואת ה-2.5 מיליארד שקל תעביר לרשויות.

יצחק כהן: אתה מוכן להביא את זה כהחלטה?

יורי שטרן: אני אביא את זה להצבעה בממשלה.

יצחק כהן: לא, עכשיו.

יצחק כהן: הדיונים האלה, אני לפחות השתתפתי ב-4,5 כאלה.

יצחק כהן: הם לא מובילים לשום פתרון.

יורי שטרן: הם כן מובילים.

יצחק כהן: אם זו תהיה הצעת החלטה של הוועדה - -

יורי שטרן: חבר הכנסת כהן, אם הממשלה תכיר בכך...

יצחק כהן: אם תעבירו את ה-2.5 מיליארד האלה, זו החלטה טובה.

יצחק כהן: כל השאר זה ברבורים.

יורי שטרן: אם הממשלה תכיר בכך שהיא צריכה להוסיף כך וכך מאות מיליוני שקלים, השאלה הבאה תהיה: מאיפה?

יצחק כהן: רבותיי, חבל על הזמן.

יצחק כהן: זה דיון סרק.

יצחק כהן: תודה רבה אדוני.

יצחק כהן: אתם מבזבזים זמן לריק.

יצחק כהן: זה לא דיון, זה דקלרציה וחבל על הזמן.

טלב אלסאנע: אם לממשלה היה פתרון הם היו אומרים אותו לרשויות.

טלב אלסאנע: זה צריך לבוא כיוזמה של הכנסת, של ועדת הכנסת, כאמצעי לחץ על הממשלה.

טלב אלסאנע: לא לתת לגיטימציה למדיניות הממשלה.

טלב אלסאנע: אנחנו באים לתת במה, להצדיק את המעשים.

טלב אלסאנע: הם עשו את כל החטאים.

טלב אלסאנע: הממשלה הגישה את התקציב, היא עשתה את הקיצוץ.

טלב אלסאנע: מה מר יצחקי יגיד עכשיו?

עסאם מח'ול: יש עכשיו צורך שראשי הרשויות.

עסאם מח'ול: ..

עסאם מח'ול: שחברי כנסת כמוך שהצביעו בעד התקציב, ייקחו מהם התחייבות שהם רוצים לשנות את הדברים שפוגעים בראשי הרשויות.

עסאם מח'ול: ..

טלב אלסאנע: חבר הכנסת מח'ול, הרצחת וגם ירשת?

טלב אלסאנע: בוכים נגד התקציב.

טלב אלסאנע: הרי הם אשרו אותו.

טלב אלסאנע: ..

יורי שטרן: חבר הכנסת מח'ול, אתה רוצה שאני אוציא אותך מהישיבה?

יורי שטרן: לא נעים לי, אבל אני אעשה את זה.

עסאם מח'ול: אל תעשה את זה, אבל אי אפשר "לסבן" את כולם.

יורי שטרן: אני ביקשתי ממנכ"ל ראש הממשלה לתת תשובות.

יורי שטרן: אדוני, תשתוק.

עסאם מח'ול: הוא דיבר היום ולא היה לממשלה מה לתת ומה לחדש.

עסאם מח'ול: זאת האמת.

4402: אם היינו מציעים 5 מיליארד, גם היית מתנגד.

4402: הרי לא משנה מה נציע, בסוף תתנגד.

טלב אלסאנע: תציע 2 מיליארד, לא נתנגד.

טלב אלסאנע: תחזיר להם מיליארד וחצי, נסכים.

עסאם מח'ול: אתם מנותקים מהעם, אתם מתנהגים כמו אויבי העם ולא כמו אנשים שדואגים לעם.

עסאם מח'ול: הנה גלעד ארדן.

עסאם מח'ול: תיכנס ותסביר למה הצבעת בעד התקציב ולמה אתה תומך בו.

עסאם מח'ול: תיכנס.

עסאם מח'ול: הנה החבר'ה שלך, למה אתה מתחבא?

עסאם מח'ול: תקרא לאפללו ותבואו ותסבירו איך אתם הבאתם את המשבר הזה - -

יורי שטרן: חבר הכנסת מח'ול.

גלעד ארדן: - - -

דוברים: - - -

עסאם מח'ול: מה אתה בא לעשות כאן?

עסאם מח'ול: תתבייש, תסתום את הפה.

עסאם מח'ול: אם לא מתביישים, אתה מגיע לדיון?

גלעד ארדן: אתה תתבייש בעצמך - -

דוברים: - - -

גלעד ארדן: רק נכנסתי, התנפלתם עלי כאילו שאני נציג הממשלה.

גלעד ארדן: אני לא נציג הממשלה, רק באתי לשמוע.

יורי שטרן: סדרנים, נא להוציא את המתפרעים.

יורי שטרן: הסדרנים גויסו וכל אחד שידבר מבלי לקבל את זכות הדיבור יוצא מכאן.

יורי שטרן: בבקשה, מנכ"ל משרד ראש הממשלה.

4402: אני רוצה לומר, שאף אחד לא שלח אותי, לא שר כזה או שר אחר או ראש ממשלה.

4402: באתי לפה, כי כבר במהלך הקדנציה שבה אני עובד כפקיד של ממשלת ישראל, אני עושה כל מה שאני יכול כדי שהשלטון המקומי יקבל צורה אחרת, סיסטם אחר וגם חשיבה אחרת, כי לעניות דעתי, ויש לי קצת הבנה חשבונאית, השלטון המקומי בסופו של דבר מתארגן בצורה נכונה ובסוף הוא לא צריך את השלטון המרכזי, חוץ מנושאי חינוך.

4402: באתי לפה עם מצגת מסודרת ולא אציג אותה, של כל חוסר השוויון המהותי שיש בשירות לאזרח במדינת ישראל.

4402: אין שום שוויון בין הערים, בין המועצות המקומיות, בין המועצות האזוריות.

4402: אין נושא אחד שיש בו שוויון.

4402: לא בחינוך, לא ברווחה, לא בגביה, לא בהכנסות העצמיות, לא בגבולות, לא באפשרות להתפתח, לא בחשיבה וגם לא בניהול.

4402: אדוני, חבר הכנסת מצנע, אני לא משמיץ אף ראש עיר ולא שמעת אותי משמיץ אף ראש עיר אחד.

4402: אני אומר לך, שהם הפרונט והחזית של השלטון הציבורי בישראל.

4402: הם עומדים מול האזרחים, לא הממשלה עומדת מול האזרחים.

4402: בסוף, הם עומדים מול האזרחים לכל דבר ועניין.

4402: אני באתי, בראש ובראשונה, לנסות לשכנע באופן ענייני את חברי ועדת הפנים של הכנסת לא להסתפק רק בפתרון הבעיה הנוכחית ולהקים ועדה פרלמנטרית אמיתית לשלטון המקומי במדינת ישראל.

4402: למה אני אומר את זה?

4402: כי לא יתכן - -

טלב אלסאנע: קיבלתם ועדה.

טלב אלסאנע: זה הישג אדיר.

4402: ההכנסות העצמיות לנפש הן בעשרות אלפי שקלים ובמקום אחר זה במאות שקלים.

4402: איך אתם רוצים שיהיה שם שוויון?

4402: זה שמשרד החינוך נותן לכל אחד את חלקו זה נכון, אבל כל רשות מוסיפה ואמר זאת חבר הכנסת הרצוג.

4402: הרשויות המקומיות מממנות ב-4 מיליארד שקל את החינוך בישראל.

4402: הם לא מממנים אותו לכל הרוחב אותו דבר.

4402: הם מממנים אותו לכל מקום על-פי היכולת שלו.

4402: אני בא בטענות למדינה הזאת, לשלטון המקומי ולממשלה ביחד.

4402: כשאני הצעתי תכנית של איחודים, צחקו עלי ובצדק, כי בסוף הפוליטיקה מנצחת, מה לעשות?

4402: אני יכול להראות לכם טבלה, שברשויות שבין 0 ל-3000 אנשים, אין שום הצדקה שתהיה רשות של 3000 אנשים - -

יצחק כהן: קיסריה ואור עקיבא הצעת?

יצחק כהן: עומר ובאר שבע הצעת?

4402: הצעתי.

4402: אתה יודע שאי אפשר לעשות את זה.

4402: לא הצלחתי לבצע.

יצחק כהן: הוא אומר דבר והיפוכו.

יצחק כהן: למה עומר ובאר שבע לא אוחד?

יצחק כהן: למה סביון ואור יהודה לא אוחד?

יצחק כהן: למה?

יורי שטרן: חבר הכנסת כהן, הסדרנים עומדים מאחוריך.

יורי שטרן: אתה לא תפריע.

יורי שטרן: אתה תצא.

יורי שטרן: יש נטיעות ט"ו בשבט, לך תיטע.

יורי שטרן: אביגדור יצחקי: נוצר מצב שבו רשות מקומית שבה מענק האיזון היותר גדול, כל פגיעה וקיצוץ משפיע עליה פי 10 מאשר מועצה מקומית שאין לה מענק איזון.

יורי שטרן: הרשויות הגדולות, כתוצאה מהקיצוצים במענקי האיזון, לא נפגעות.

יורי שטרן: לא נוגעים בהן והן לכאורה העשירות והמרוויחות.

יורי שטרן: אני לא אמרתי לגעת בהן או לא לגעת בהן.

יורי שטרן: אמרתי, שבחלוקה נכונה יותר ובפיתוח עצמי יותר נרחב...

יורי שטרן: אתן לכם עוד דוגמאות: בעיר נתניה, הארנונה לתעשייה היא 100 שקל.

יורי שטרן: בדרום השרון, במועצה האזורית, הארנונה לתעשייה היא 50 שקל.

יורי שטרן: למה שמישהו ישים את התעשייה שלו בנתניה?

יורי שטרן: אף אחד לא פוצה פה ומצפצף, כולל הממשלה.

טלב אלסאנע: מי אחראי לתיקון העיוותים האלה?

טלב אלסאנע: מי?

טלב אלסאנע: אתה בא מטעם הממשלה, אתה אמור לייצג את הממשלה.

טלב אלסאנע: אתה אמור לתת פתרונות ואתה לא יכול לבכות כמו ראש רשות.

טלב אלסאנע: הוא לא יכול לבוא בטענות כאילו שהוא נציג של רשות מקומית.

טלב אלסאנע: התערבבו היוצרות.

4402: אדוני היושב ראש, יושבים פה נבחרים ואני לא יכול לענות להם.

4402: זה לא תקין.

4402: אני לא יכול לענות לך, טלב, על כל מיני דברים.

4402: אין לי את הזכות הזאת.

טלב אלסאנע: אתה נציג ממשלה, יש בעיה של שלטון מקומי.

טלב אלסאנע: תתייחס לבעיה של השלטון המקומי.

4402: לאור זאת שברור לכולם שהמצוקה קשה, לאור זאת שברור שצריך לעשות מעשים נוספים מעבר לנושא של הזרמת כספים, לאור זאת שצריך קודם כל ובראש וראשונה לשלם את המשכורות שלא שולמו, אני רוצה להגיד לכם שיש עוד מוסדות במדינה שמקבלים תמיכות.

4402: תרבות, ספורט, מתנ"סים ושם גם לא משלמים משכורות.

4402: אז מה?

4402: מישהו צועק?

4402: יש מקומות תרבות שלא משלמים משכורות כמו בית התפוצות למשל.

4402: זה אחד המקומות הכי יקרים למדינת ישראל ולא משלמים משכורות כבר 5 חודשים - -

יורי שטרן: אבל זה לא שלטון.

4402: זה ועוד איך שלטון.

טלב אלסאנע: איך זה מנחם את האנשים?

4402: תן לי לנחם אותם.

4402: אתה לא תצליח בחיים לנחם אותם.

טלב אלסאנע: אתה בא לתת פתרונות אז אתה בוכה?

יורי שטרן: סדרן, תוציא את חבר הכנסת אלסנע.

יורי שטרן: 3 פעמים הוא מפריע וזה מספיק.

טלב אלסאנע: מה אתה משתולל?

טלב אלסאנע: על מה?

טלב אלסאנע: אין לך פתרונות, אתה מקיים דיון שטותי, אתה סתם מזמין אותנו לדיונים.

טלב אלסאנע: אתם יזמתם את התקציב, אתם גנבתם את השלטון המקומי ואתם באים לבכות עכשיו?

טלב אלסאנע: אתם רוצחים ויורשים.

טלב אלסאנע: אם זה היה להתנחלויות, היינו רואים את יורי שטרן מנהל מלחמה למען תקציב ההתנחלויות.

טלב אלסאנע: זה שלטון מקומי וזה על הבאב-אלא.

טלב אלסאנע: שילכו קיבינימט.

דוברים: כל הכבוד לך....

דוברים: אתם הסרטן של המדינה.

דוברים: תתבייש לך.

דוברים: תוציאו אותו.

יורי שטרן: אסור לך לדבר אליו ככה, הוא חבר כנסת.

דובר: אז מותר לו להגיד כל מה שהוא רוצה?

4402: לכן, ישבנו אתמול במשרד ראש הממשלה, ישבו שר הפנים, מנכ"ל משרד הפנים בהזדמנויות אחרות וניסינו להגיע לפתרון.

4402: הפתרון שהצענו הוא כזה, ואני חושב שאפשר ללכת אתו קדימה, הוא אומר את הדברים הבאים: הממשלה הקציבה כבר בהחלטת ממשלה מיליארד וחצי שקל לתכניות הבראה ב-3 שנים.

4402: בנוסף, החליטה להחזיר את מענקי האיזון בתנאים.

4402: אני אומר עוד פעם: מי שלא גובה כסף לא צריך לקבל מענקי איזון.

4402: זה לא יעזור.

4402: אנחנו נעמוד על זה.

4402: מי שלא עושה את הדברים כמו שצריך ומי שאחוז השכר אצלו במועצה הוא 70%,80% מהתקציב, לא נתמוך.

4402: חבל על הזמן.

4402: אנחנו נתמוך בפעולות ולא בדברים אחרים.

4402: בנוסף, הצענו להחזיר 600 ועוד 100 מיליון שקל באשראי.

4402: כל מה שביקשנו זה לאפשר למשרד הפנים - -

יצחק כהן: מאיפה הכסף?

יצחק כהן: לפני שבוע לא היה כסף.

4402: אתה הרי לא רוצה לשמוע מאיפה הכסף.

4402: בין 600 ל-700 מיליון שקל להחזיר למענקי האיזון.

4402: כל מה שביקשנו, אני מציע וחוזר ומציע, מאחר וכל אחד זורק מספרים, עשינו מצגות בממשלה, 4 מצגות, כל המספרים שונים.

4402: אני אומר לכם, שאף אחד באמת לא ידוע מה הבעיות האמיתיות ואיך אפשר לפתור אותן.

4402: הצענו, שחלק מהרשויות ילכו להסדרי תשלום.

4402: הצענו, שחלק ילכו לאיחודים בתמיכה כספית של הממשלה.

4402: הצענו מספר דברים, שכל מי שמתנהל בסדר, הצגנו, שיש אותה רשות, בדיוק אותו מספר תושבים, אותו מצב סוציו-אקונומי, נמצאים באותו אזור, באחת 0 גירעון ובשניה 100 מיליון שקל גירעון.

4402: את הפרס צריך לקבל מי שיש לו 0 גירעון ולא מי שיש לו 100 מיליון שקל גירעון.

4402: אני מדבר על נתוני 2002.

עסאם מח'ול: אתה צריך להסביר מאיפה הגירעונות ולמה לא טיפלתם בהם.

4402: אני הסברתי את זה קודם, אבל אתה היית עסוק בדבר אחר.

4402: הסברתי, שיש אי שוויון בהכנסות, שאין גביה, יש בעיות ניהול ויש הרבה בעיות אחרות וכתוצאה מזה יש גירעונות.

4402: זה נכון, שהקיצוץ במענק הוא חד מדי.

4402: זה נכון.

עסאם מח'ול: למה לא עשיתם ועדה קרואה?

4402: אני לא שר הפנים.

4402: אני, באופן אישי, לא בעד ועדות קרואות.

4402: אני מאמין בדין הבוחר.

4402: בדיוק כמו שאני מאמין בדין הבוחר כלפיך, אני מאמין בדין הבוחר כלפי הרשויות המקומיות.

4402: אם ראש עיר נבחר, זה מה שהבוחר רוצה.

4402: למנות ועדה קרואה זה לא הפתרון.

4402: אני נגד הנושא הזה ורק במקרים שאין ברירה מוחלטת וראש העיר לא רוצה ללכת אתך לתהליך נכון ומסודר ולא מסוגל לגבות את הכסף מתושביו, אז צריך ללכת לוועדה קרואה.

4402: הוועדה הקרואה צריכה להיות הפתרון האחרון.

4402: אמרנו, בואו נתחיל לעבוד.

4402: בתהליך של עבודה עם ה-500 מיליון ה-600 מיליון או ה-700 מיליון והמיליארד 200, נפתור לפחות חצי מהבעיות של הרשויות?

4402: נפתור בינתיים, נעשה איזה שהוא תהליך שיתן פתרון לחצי, נשאר לפחות עם בעיה של עוד 20,30.

4402: לא אלמן ישראל.

4402: כמו שאתם יושבים פה היום, אתם יכולים לשבת פה בעוד 3 חודשים, אחרי שאתם מקבלים - -

דוברים: אתה לא תהיה...

4402: עם כל הכבוד, מותר לי גם לחיות חיים פרטיים לפעמים.

4402: יבוא מנכ"ל משרד הפנים, ישב אתי ועם שר הפנים, יביא את כל הבעיות כולן ונחליט: טעינו.

4402: כמו שטעינו בתקציב...

4402: רק חמור לא טועה.

4402: בואו נשב אחרי זה עוד פעם.

4402: כרגע, עם הכלים האלה, אפשר להתחיל לעבוד.

4402: לא ביקשנו לחתום על הסכם, לא ביקשנו לחתום שזה הסוף, שזהו ואין בלתו.

4402: אמרנו: תשאירו את הדברים פתוחים, תנו להתחיל לעבוד, בואו נתחיל לשבת לבדוק אחד אחד איפה באמת הצרות הגדולות שלנו.

4402: בסוף, להשאיר לנו 10,15 בעיות וצרות גדולות ולהן למצוא את הפתרון האמיתי.

4402: זה מה שביקשנו.

4402: לא ביקשנו שיחתמו, לא ביקשנו שיסכימו, ביקשנו: בואו נתחיל לעבוד ולפתור את הבעיות.

4402: .

4402: אני אומר לכם שזה לא פתרון קל, זה לא פתרון של מהיום למחר וזה גם לא פתרון של שנה אחת.

4402: חלק מהרשויות באמת לא מסוגלות להגיע לאיזון בשנתיים.

4402: אני אומר לכם את זה.

4402: יש לי קצת הבנה בעניין הזה.

יורי שטרן: למה העבודה הזאת לא מתחילה מייד?

4402: היא מתחילה ויש ראשי רשויות שקיבלו הוראה לא להגיע למשא ומתן.

עדי אלדר: אין דבר כזה.

4402: עכשיו יש שתי אפשרויות: להתחיל לעבוד עם הכלים שכבר נתנו.

4402: לא רוצה הסכם, לא רוצה שאף אחד יסכים, רוצה להתחיל לעבוד עם הכלים שכבר התחלנו.

4402: צריך להתכנס עוד פעם.

4402: אפשר לעשות את זה עם שביתה ואפשר לעשות את זה בלי שביתה.

4402: על מה מדובר?

4402: מדובר על זה שאנחנו הצענו 700 או 600 והם היום מציעים 900.

4402: זה כל הסיפור.

עדי אלדר: 950.

4402: בסדר, 950 ועוד 250.

4402: אני אומר לך, חבר הכנסת איציק כהן, שעד לרגע זה אני לא יודע מאיפה אני מביא את זה.

4402: עד לנקודה הזאת, אני לא יודע מאיפה אני מביא את זה.

יצחק כהן: קיבלתם קונסולידציה.

יצחק כהן: מישהו דיבר עם הבנקים?

4402: שר הפנים אמר שהוא דיבר עם הבנקים.

יצחק כהן: הוא לא דיבר.

יצחק כהן: מה היתה התשובה של הבנקים?

4402: אני אסביר לך, כי גם אני דיברתי.

4402: אסביר לך מה זה קונסולידציה, כי יכול להיות שיש פה אנשים שלא מבינים את זה.

4402: היום, חובות הרשויות לבנקים הם בסדר גודל של 15 מיליארד שקל.

4402: ההחזר השנתי הוא בערך 2 מיליארד שקל.

4402: המשמעות היא, שאורך החוב הממוצע של הרשויות המקומיות הוא בערך 8 שנים, עם הריבית, 8.5, 9 שנים.

4402: מה שרוצה השר שטרית, ודרך אגב, יש רשויות שכבר עשו את זה בעצמן, הן לא חיכו, הן הלכו לבנק ועשו את זה עם הבנק.

4402: מה הוא רוצה?

4402: הוא אומר: בואו נגיע לאיזה שהוא הסדר עם הבנק, יכול להיות בתמיכת המדינה, שאת החוב הזה נפרוס ל-8,9,15 שנה - -

חיים אורון: אביגדור, היה השנה מיליארד 300 גירעון שוטף?

חיים אורון: אתם מספרים סיפורים.

חיים אורון: מסרתם את הנתונים בוועדת הכספים.

חיים אורון: היה מיליארד 300 מיליון גירעון שוטף.

חיים אורון: נגיד שיהיה להם מיליארד גירעון השנה.

חיים אורון: אתה בונה גירעון מחדש.

חיים אורון: ..

4402: זו אמירה לא נכונה, כי אין לזה קשר.

חיים אורון: במה אין לזה קשר?

חיים אורון: אני רואה פה את הרשימה של הישובים בנגב, בשנת 2003 יש להם גירעון שוטף של 300 מיליון שקל.

חיים אורון: נגיד שתוריד אותם ל-200 מיליון גירעון בשנה הבאה.

חיים אורון: זאת אומרת, אתה צריך לממן גירעון נוסף לגירעון של הארבעה.

חיים אורון: מאיפה אתה עושה את זה?

4402: אני מסביר - -

חיים אורון: אביגדור, אתה יודע שאני מבין.

4402: תן לי להסביר שוב: המיליארד וחצי, זה לפתרון הבעיות של הגירעון המצטבר.

4402: ה-600 מיליון פלוס הקונסולידציה, הם הפתרון לצורך הנושא של הגירעון השוטף פלוס התייעלות של רשויות.

4402: שלושת הדברים האלה ---

חיים אורון: 6.5 מיליארד גירעון מצטבר.

חיים אורון: ..

4402: למה אתה אומר דברים לא נכונים?

חיים אורון: ישנו פה מנכ"ל משרד הפנים, מה לא נכון?

4402: כמה מתוך זה של הרשויות הגדולות?

4402: 4 מיליארד.

4402: זאת אומרת, כל הבעיות זה 2.5 מיליארד במצטבר.

4402: אל תפלטו פה נתונים שהם לא נכונים.

4402: 2.5 מיליארד דולר גירעון מצטבר ברשויות בעלות מענק האיזון.

4402: מיליארד וחצי הוא לטיפול בנושא הזה.

יצחק כהן: אין תשובות ואין פתרונות.

יצחק כהן: חבל על הזמן.

4402: ברור לחלוטין, שיש רשויות שלא היה להן גירעון וכתוצאה מהקיצוץ הן נכנסות לגירעון.

4402: בכל הפניה כזאת, אני מחזיר 60% ככה או ככה, בצורה כזאת או אחרת.

4402: אבל, בצורה כזאת או אחרת צריך לבדוק.

4402: יכול להיות, שמנכ"ל משרד הפנים יחליט שכל מה שהוא עושה הוא מחזיר את מענק האיזון ובזה הוא גמר את העניין.

4402: אבל יכול להיות, שהוא יבקש מאותה רשות שנאמר אחוזי השכר הם 60% ואני לא רוצה לעשות את עבודתו, והוא יגיד לה: אם לא יורדים ל-40% לא תקבלו לירה.

דוברים: אבל אם יש 98% גביה אז למה להרוס?

4402: לכן, אני קורא לוועדת הפנים של הכנסת, לא כמנכ"ל ולא כממשלה, לעשות שני דברים היום ואני מוכן לבוא לוועדת הפנים בצורה יותר נינוחה, עם המצגת ולהבין למה צריך לעשות שנוי מהותי בכל הנושא של השלטון המקומי ואיך צריך לטפל בו ולהקים ועדה פרלמנטרית לדבר הזה.

4402: דבר שני, לקרוא לרשויות המקומיות להפסיק את פעולותיהן ולהתחיל לעבוד בכלים שנתנו.

4402: להתכנס שוב בעוד 3 חודשים, לשבת ולראות באיזה בעיות אנחנו נתקלים ומה צריך לתקן...

4402: במקום שגובים 5% אני לא אתן משכורת.

4402: שיהיה לך ברור.

עסאם מח'ול: אתה רומס את החוק.

4402: מאחר ועובדי הרשויות המקומיות משלמים ביטוח לאומי, לא יתכן שיהיה הבדל בין עובדי חברות שמשלמות שכר וביטוח לאומי לבין עובדי רשויות שמשלמים ביטוח לאומי.

4402: אם יש הבדל, זה לא תקין.

עמרם מצנע: יש פה הצעת חוק שמתקנת את העיוות.

יורי שטרן: תודה.

יורי שטרן: בבקשה, חבר הכנסת מצנע.

עמרם מצנע: אני רוצה לשאול שאלה קונסטרוקטיבית: את ההצעה הזאת, אני מבין שהצעתם והם דחו.

עמרם מצנע: הלא בפורום הזה לא נגיע לשום דבר.

עמרם מצנע: השאלה היא אם יש לכם נכונות לקיים ועדה מצומצמת מתוך הפורום שיושב פה?

עמרם מצנע: אני מדבר עליך, מנכ"ל משרד הפנים, השלטון המקומי, נציגות של ועדת הפנים, לשבת עם פתיחות, לפתוח את ההצעה שהצעתם ולהקשיב ולנסות לפתור את הבעיה.

עמרם מצנע: מוכרחים להתקדם באיזו שהיא צורה.

עמרם מצנע: אם אתה אומר כן, אני חושב שאפשר - -

דובר: מצנע, זה כבר הוצע.

עמרם מצנע: אתה מציע לא לנסות יותר?

4402: אתה מכיר אותי הרבה שנים.

4402: אני לא חושב שפעם ברחתי מאיזה שהוא מקום.

4402: בכל מקום שרוצים לשבת ואפשר לשבת, כל עוד הדברים קונסטרוקטיביים...

4402: אני רוצה לסביר לך עוד דבר חשוב: אמרתי קודם לחבר הכנסת כהן ולא בצחוק, שמה שאני מציע לכם היום, אני לא יודע מאיפה אני מביא את זה.

4402: אני צריך לפגוע בדברים אחרים.

4402: אנחנו לא מתכונים להגדיל את הגירעון ואנחנו חושבים, חברי הכנסת מהאופוזיציה, שביטול הרפורמה במס, אני, באופן אישי, מתנגד נחרץ לעניין הזה, כי בסופו של דבר, עם כל הכבוד לכולם, יש גם כלכלה.

4402: האזרחים, אני לא רוצה שתהיה להם אינפלציה גבוהה ואני לא רוצה דברים אחרים.

4402: היום, זוג צעיר יכול לקחת משכנתה בריביות הכי נמוכות שהיו אי פעם במדינת ישראל - -

חיים אורון: אבל יש הכי מעט התחלות בניה מאז קום המדינה.

4402: התחלות בניה יהיו רק אם המשכנתאות ירדו עוד.

עמרם מצנע: אני מציע להגיע לסיום הדיון באיזו שהיא צורה.

חיים אורון: אביגדור, אני רוצה להגיד לך שכל מיני אנשים אמרו פה שזה לא דיון פוליטי.

חיים אורון: זה דיון פוליטי ולא מפלגתי.

חיים אורון: הוא מתנהל מזה 3 חודשים בכנסת, כי אין לך מאיפה להביא את הכסף חוץ מאשר תקצץ עוד פעם בקצבאות ילדים שיפגעו בהם, אתה תוריד בחינוך שיפגע בהם, כי במשכורת יש לך את קרן עמיר פרץ.

חיים אורון: את תקציב הביטחון העלית, אני מכיר את תקציב המדינה.

חיים אורון: אין לך מאיפה להביא 3.5 מיליארד שקל, שזה הביטחון פלוס מה שהולך פה ולא דיברנו על החינוך.

חיים אורון: מחר, נדבר בוועדת הכספים על החינוך.

חיים אורון: אתם נועלים את מדינת ישראל בסד, שאתה יודע בכנות שאי אפשר לחיות אתו.

חיים אורון: לכן, אתה רוצה לכופף את הכל ולהגיד: בואו נתחיל עם 700 מיליון ונראה אחר כך.

חיים אורון: אם נצטרך עוד 200, יהיה 200.

חיים אורון: והם, בצדק, כאשר באתם לוועדת הכספים ואמרתם: מקצצים את מענק האיזון במיליארד ו-700 מיליון שקל מאפריל שנה שעברה, תקציב 2003, ויושב פה מנכ"ל משרד הפנים.

חיים אורון: אמרנו לכם כולנו, והופיעו כל החברים ואמרו: זה לא יעבוד.

חיים אורון: אני טוען שזה משבר מכוון.

חיים אורון: אביגדור, אני אומר מלים קשות, זה משבר מתוכנן לא רק שלך אלא של מי שעד עכשיו קבע ושל שר האוצר.

חיים אורון: הוא רוצה להקטין את הסקטור הציבורי ובשביל להקטין את הסקטור הציבורי צריך להקטין את התקציבים של הרשויות המקומיות ב-2,3 מיליארד שקל.

חיים אורון: היות ואין מאיפה לקחת אותם, הוא מקטין אותם בחלק שלו.

חיים אורון: זה כל הסיפור, כל השאר זה דיבורים.

חיים אורון: אם לא רוצים לבצע את זה, יש מנגנונים אחרים.

חיים אורון: אני אתך בעד איחוד רשויות, אני אתך בעד מיצוי הארנונות, אני בעד לחזור לסל שירותים שיהיה מחייב גם בפריפריה.

חיים אורון: אני חי בפריפריה ואני רואה את התוצאות של הנגב, זה קטסטרופה.

חיים אורון: כל הנגב קורס.

חיים אורון: מועצות מקומיות עם 20,30,40 מיליון שקל חוב מצטבר.

חיים אורון: אם עירייה מסוימת עשתה בשנה אחת 17 מיליון גירעון והעירייה השנייה עשתה 26 ואני לא רוצה להגיד את השמות שלהם - -

4402: לא רק בנגב - -

חיים אורון: זה הנתונים של משרד הפנים.

חיים אורון: אתה ניהלת עסקים וגם אני ניהלתי שני עסקים בחיים שלי.

חיים אורון: לא יורדים ב-26 מיליון שקל בגירעון מצטבר בשנה אחת.

חיים אורון: מאיפה יבוא הכסף הזה?

4402: לא אמרתי בשנה אחת.

חיים אורון: לא, הוא יצר בשנה שעברה גירעון של 26.

חיים אורון: אם בשנה הבאה הוא צריך להיות מאוזן הוא לא יעשה את זה בשנה אחת.

חיים אורון: צריך לזה מקורות.

חיים אורון: חכה, בשבוע הבא יתחילו הדיונים על קופות החולים פה.

חיים אורון: עוד לא גמרתם כלום.

חיים אורון: כל התקציב נפרם.

חיים אורון: אני מאחל לראש הממשלה הרבה בריאות.

חיים אורון: שיחזור מהניתוח, שיחזור לפה ויגיד: חברים יקרים, בודקים מחדש את התקציב.

חיים אורון: אני חושב שאפשר לבטל את ה-2.5 מיליארד רפורמה במס, אין לכם מקורות אחרים, כי הוספתם עכשיו 2.5 מהביטחון.

חיים אורון: אין מקורות יותר בתקציב ואתה יודע את זה.

חיים אורון: כל התרגילים שהביטחון הוא בעוד שנתיים שלוש, בסוף הכל ייפול השנה.

חיים אורון: הלכתם במסלול ומישהו חשב שהוא יעשה "הוקוס פוקוס" בשנה אחת.

חיים אורון: צייר ציורים בוועדת הכספים על השמן והרזה, הרזה הזה קורס.

חיים אורון: מה לעשות?

חיים אורון: הרזה הזה נמצא פה, בחדר.

חיים אורון: זאת המדינה.

חיים אורון: איך אמרת?

חיים אורון: הם עומדים מול הציבור.

חיים אורון: לכן, אני לא יודע אם זה 950 כמו שאומר עדי, אני לא יודע אם זה מיליארד 300.

חיים אורון: אני יודע דבר אחד: ה-600,700 מיליון שאתם לוקחים היום, אתם לא סוגרים את העניין.

חיים אורון: הם לא עושים משבר כזה כל שבועיים מחדש ולכן הם אומרים: תנו לנו בסיס להתחיל את הדיון ברצינות.

חיים אורון: הבסיס לא נוצר וכל שבוע שעובר וכל יום שעובר, ישלמו עליו יותר, הוא יעלה יותר כסף והמשבר יהיה יותר עמוק.

חיים אורון: אם הייתי קצת יותר ציני ממה שאני, הייתי אומר: יופי.

חיים אורון: במקום שבו אני נמצא, שהמשבר ימשיך.

חיים אורון: העסק קורס.

חיים אורון: אבל יש לי גם טיפת אחריות, לצערי, הרבה יותר אחריות מחלק מהקואליציה, שבאים להצביע ולא באים לאף דיון ולאף עימות.

חיים אורון: גם מי שמגיע לעימותים הוא לא מי שיושב ומצביע בוועדת הכספים.

חיים אורון: מתפתחת פה פוליטיקה מאוד מעניינת.

יורי שטרן: זו ועדת הפנים.

יורי שטרן: ..

חיים אורון: יורי, גם אתה הצבעת בעד התקציב ואל תגיד לי שזה לא פוליטיקה.

חיים אורון: זה פוליטיקה ואני יודע מה היה חשוב לך בתקציב ומה היה חשוב לשינוי בתקציב ומה היה חשוב לסלומינסקי בתקציב.

חיים אורון: זה לא היה חשוב להם, והבריאות לא היתה חשובה להם וגם הביטחון לא היה חשוב להם.

חיים אורון: היה חשוב לו הקטע שלו והקטע שלו.

חיים אורון: אל תגידו שזה לא פוליטיקה.

חיים אורון: זאת היא בדיוק הפוליטיקה המהותית של כל החברה הישראלית, כי כל הרשויות האלה נמצאות בפריפריה, כל הרשויות האלה רובן בחתך סוציו-אקונומי יותר נמוך.

חיים אורון: זה מהלך מכוון, שדופק את החלשים.

חיים אורון: אביגדור, זה מה שקורה והתקלה של הלחם היא לא מקרית.

חיים אורון: התקלה של הלחם זה רק ראש שלא רואה מה קורה סביבו, הוא היה יכול להיכשל בתקלה כזאת.

חיים אורון: למה לא נכשלו בתקלה הפוכה?

חיים אורון: הרי יש שיגעון בטירוף הזה.

חיים אורון: אני אומר לכם, שזה כבר מעבר לויכוח קואליציה אופוזיציה.

חיים אורון: פה נפרמים החישוקים הכי חזקים של החברה הישראלית ואני לא יודע מי יתקן את זה אחר כך.

יורי שטרן: תודה.

עסאם מח'ול: אני בקשתי לדבר.

יורי שטרן: אתה לא, כי התפרצת קודם.

עסאם מח'ול: לא, אתה לא יכול לעשות את זה.

עסאם מח'ול: אתה לא פריץ כאן.

עסאם מח'ול: אתה לא יכול לעשות את זה.

עסאם מח'ול: אני ביקשתי זכות דיבור ואתה תיתן לי.

יורי שטרן: אבל אתה דיברת, לקחת לעצמך את זכות הדיבור.

עסאם מח'ול: לא, דיברתי כמו כולם.

עסאם מח'ול: אני מבקש עכשיו לדבר.

יורי שטרן: לא.

עסאם מח'ול: אתה מתנהג בצורה בלתי אפשרית.

יורי שטרן: אתה כל פעם מתפרץ...

עסאם מח'ול: אתה מתפרץ בצורה הזאת, מה שאתה עושה עכשיו.

יורי שטרן: טוב, דבר.

עסאם מח'ול: אחרי ששמעתי את אביגדור עם התשובות שלו וההצעות שלו, אני הבנתי כשהוא התחיל לדבר, שכל הדבר הזה נעשה כאילו ליצור אווירה או משהו לא אמיתי מסביב לשולחן הזה.

עסאם מח'ול: זו היתה אולי התרומה והיוזמה של היושב ראש בעניין הזה.

עסאם מח'ול: וכאן, נסגר המעגל.

עסאם מח'ול: בתשובה הזאת נקבע שהממשלה תהיה אחראית לתוצאות של השביתה הקשה שתחריף.

עסאם מח'ול: אני מציע ואומר, שאין דרך אחרת, הממשלה הזאת לא תבין דרך אחרת אלא להחריף את השביתה ואת המאבק הזה.

עסאם מח'ול: המאבק הזה הוא דו ראשי: האחד, על מיקומו ומעמדו של השלטון המקומי, שהממשלה מנסה לפגוע בו מתוך ראיה אידיאולוגית.

עסאם מח'ול: היא באה עם אידיאולוגיה לחסל את השלטון המקומי ולהפריט אותו, להפוך את שירותי השלטון המקומי.

עסאם מח'ול: הראש השני, שצריך לקחת אותו בחשבון זה יחסי העבודה, זה העובדים, שלא מקבלים משכורת במדינת ישראל במאה ה-21.

עסאם מח'ול: אי אפשר שאביגדור יצחקי יפתור את עצמו ויגיד: אני, בתור מנכ"ל משרד ראש הממשלה, זה לא עניין שלנו.

עסאם מח'ול: זה עניין שלכם וזה רמיסה של חוק וזכויות שנקנות בחוק של כל אזרח במדינת ישראל.

עסאם מח'ול: לכן, הממשלה הזאת חטאה כאשר הביאה את הצעת חוק התקציב.

עסאם מח'ול: חטאה הקואליציה כאשר הצביעה בעדו.

עסאם מח'ול: אני מציע לראשי הרשויות עכשיו, שיפנו לכל אחד ואחד ויקבלו ממנו התחייבות.

עסאם מח'ול: שלא יגידו כאן בנאומים שהם טעו והתקציב לא היה טוב.

עסאם מח'ול: שיתחייבו, שהם פועלים לשנות או להצביע בעד שינוי התקציב שהובא לכאן.

יורי שטרן: תודה.

בוחבוט: אני רוצה לומר, שכל פעם שאני נפגש אני יוצא יותר מתוסכל.

בוחבוט: חשוב להבין ולדעת שהשלטון המקומי הוא לא מקשה אחת ותפסיקו להגיד: אלה עשו גירעונות ואלה עשו.

בוחבוט: תנו לאחרים לא להתמוטט.

בוחבוט: לא יעלה על הדעת, שאתם מציעים כל מיני הצעות.

בוחבוט: אני לא חושב שצריך להקים ועדה.

בוחבוט: צריך לשבת, כמו שישבתם עם ההסתדרות עד שיצא עשן, על מנת לפתור את הבעיה.

בוחבוט: אחרת, אנחנו, שאנחנו מאוזנים, נתמוטט.

בוחבוט: גרמתם להתמוטטות שלנו.

בוחבוט: אז מה שר האוצר אומר?

בוחבוט: אני אעשה אותך חולה על מנת להבריא אותך.

בוחבוט: אבל אני רוצה להישאר בריא ולא חולה.

יורי שטרן: תודה.

יורי שטרן: מנכ"ל משרד הפנים, בבקשה.

גדעון בר לב: חברים, שלום לכולם.

גדעון בר לב: אנחנו לא מחכים עד גמר המשא ומתן.

גדעון בר לב: אנחנו כבר ביום ראשון הזה מתחילים בהליך מהיר של דיונים על תוכניות הבראה עם הרשויות המקומיות.

גדעון בר לב: כדי שהדבר הזה יהיה יעיל וילך מהר, אנחנו החלטנו שהממונים על המחוזות יקבלו סמכויות והם ישבו עם הרשויות שבתחום המחוז שלהם.

גדעון בר לב: אני מכנס לצורך זה את כל הממונים וכל קציני התקציבים ביום חמישי הזה, כדי להדריך אותם לגבי עבודה עם הרשויות.

גדעון בר לב: הרשויות יוזמנו החל מיום ראשון בהליך מזורז, כדי לנסות לפתור להם את הבעיות, להגיע אתם לתכנית הבראה מוסכמת וכדי להזיז את העגלה הזאת.

גדעון בר לב: מספר רשויות שהן במצב קטסטרופלי, אני מתחיל לשבת אתם מחר.

גדעון בר לב: יתרה מזאת, עם כמה ישבתי כבר בשבועיים האחרונים, אבל מכיוון שעדין לא התגבשו הסכומים של תוכניות ההבראה וההסדר של מענק האיזון, לא הגעתי אתם לפתרון מכיוון שלא היו לי הכלים.

גדעון בר לב: החל ממחר, אני, באופן אישי, יושב עם מספר רשויות.

גדעון בר לב: כל שאר הרשויות יוזמנו על-ידי הממונים על המחוזות החל מיום ראשון הקרוב.

גדעון בר לב: אם זה יהיה 400 או 600 או 700 זה לא משנה כל כך כרגע.

גדעון בר לב: אני תקווה, שאנחנו נכנס לתהליך, נתחיל בתכנית הבראה ונוכל לעזור לרשויות כדי לפתור לפחות את המצוקה הרגעית, בתקווה שנגיע לאיזון תקציבי באותן רשויות במהלך השנתיים הקרובות.

יורי שטרן: שתי שאלות:

יורי שטרן: האם הסכום יספק את הצרכים האלה?

גדעון בר לב: כל סכום לא יספיק.

גדעון בר לב: אנחנו במצב שיש צמיחה קצרה וצריך בצמיחה הקצרה הזאת לכסות כמה שיותר.

גדעון בר לב: אין כזה דבר אם הסכום יספיק.

גדעון בר לב: בוודאי שלא לצורך שכולם יהיו שבעי רצון ולזה צריך מיליארדים וזה בלתי אפשרי.

גדעון בר לב: במצב של היום, אנחנו מדברים על מיליארד וחצי ועל עוד 750 מיליון, דהיינו - בסל של שני מיליארד 250 מיליון.

גדעון בר לב: אני מקווה, שניתן יהיה לקבל את המיליארד וחצי לא בפרוסות של חצי מיליון לשנה אלא בפרוסות של לפי היתרה הפוחתת, דהיינו - סכום גדול ב-2004 וסכום יותר קטן ב-2005.

גדעון בר לב: מר בוחבוט, לגבי שאלתך: מאותו סכום החזר של ה-600 או ה-700 מיליון למענק האיזון, יינתן גם לרשויות שהן לא גרעוניות, כי יוחזר להם חלק ממענק האיזון שנגרע מהן.

גדעון בר לב: אמר את זה מנכ"ל משרד ראש הממשלה.

גדעון בר לב: אני עוד לא יודע איזה חלק, אבל אם אתה מסתכל על זה בגדול, זה שני שליש מהקיצוץ.

יורי שטרן: תודה.

יורי שטרן: חבר הכנסת טאהא, בבקשה.

ואסל טאהא: אני מקצר את דבריי.

ואסל טאהא: רציתי לשאול: דיברת על פגישות עם ראשי הרשויות שהמצב שלהם קטסטרופלי.

ואסל טאהא: אתה מתחיל לפגוש אותם ממחר?

גדעון בר לב: לא, אני ממשיך מחר.

ואסל טאהא: דיברת על תוכניות הבראה.

ואסל טאהא: כשאתה מדבר על תוכניות הבראה, כשהם שוקעים, הם מתים.

ואסל טאהא: הם עובדים 10,12 חודשים ולא קיבלו משכורת.

4402: כשלא גובים כסף מהציבור, אז גוועים.

4402: הם לא גובים כסף מהציבור.

ואסל טאהא: הם גובים אבל לא מספיק.

עסאם מח'ול: מה יגבו?

עסאם מח'ול: מהתעשייה?

4402: אתה רוצה שאני אראה לך?

4402: בבית"ר-עלית המצב הסוציו-אקונומי בדיוק כמו בטובה זנגריה.

4402: בטובה זנגריה גובים 3.3% מהשוטף.

4402: לעומת זאת.

4402: ..

גלעד ארדן: אז איפה הייתם עד עכשיו?

4402: באום אל-פאחם 17%, ברהט, שזה לא יהודים, 45%.

ואסל טאהא: למה?

ואסל טאהא: תסביר למה?

יורי שטרן: תודה.

יורי שטרן: בבקשה, עדי אלדר.

עדי אלדר: אני מאוד שמח לשמוע שהממשלה רוצה לעזור.

עדי אלדר: בתנאים התקציביים שעברו למשרד הפנים, גדעון, אני אומר את זה למנכ"ל משרד הפנים, זה כוסות רוח למת.

עדי אלדר: זה בדיוק מה שיקרה ואתה יודע יותר טוב ממני, כי אתה איש מקצוע.

עדי אלדר: אף אחד לא יזרה לנו חול בפנים ונגיד שזה גשם.

עדי אלדר: אני מודיע כאן: שום רשות לא תבוא לשום תכנית ושום הסדר, עד שלא יהיה 950 מיליון שקל.

עדי אלדר: רבותיי, אתם לא תעשו צחוק מאתנו, לא ניתן לכם את התענוג.

עדי אלדר: אני מודיע, שאם לא יהיה תקציבי פיתוח, בבקשה, תחליפו את כולנו, שהפקידים ינהלו את הרשויות.

עדי אלדר: תודה רבה.

גלעד ארדן: אבל אל תכבו את החשמל, כדי שילדים לא יפגעו.

יורי שטרן: ראשית, אני מהאנשים בכנסת שכן רוצים לסייע לשלטון המקומי וחושבים שהממשלה חייבת למצוא עוד מקורות ולתת.

יורי שטרן: הגישה שלך לא מקובלת עלי בכלל, כי מה שצריכים לעשות זה כמה דברים: א.

יורי שטרן: כל מה שנאמר פה על כך שיושבים, כבר יושבים וממשיכים לשאת עם הרשויות ואפשר להגיע אתם להסדרים השונים.

יורי שטרן: חייבים לעשות את זה.

דוד עמר: יש הסכמים חתומים עם 3 ראשי ממשלות ו-3 שרי אוצר.

יורי שטרן: סליחה, מה זה משנה?

יורי שטרן: דוד, בסך הכל אנחנו נגיע לאותה נקודה.

יורי שטרן: חבל על כל המאמצים המיותרים האלה, השביתות והכל.

יורי שטרן: אני אומר לך שלשבות אתה יכול גם בעוד שבועיים.

יורי שטרן: נפתח פה כעת מהלך שיכול להביא לתוצאה...

קריאות: מה המהלך?

יורי שטרן: אני אגיד מה המהלך בעיניי: א.

יורי שטרן: כל רשות תתחיל לשבת וזה לא יפריע לכם להכריז על שביתה כללית אם באמת יהיה צורך.

יורי שטרן: ב.

יורי שטרן: שיהיה צוות משא ומתן אתך ועם עוד כמה אנשים שמייצגים את השלטון המקומי.

יורי שטרן: שוב, אני אומר שחסרה לי פה ההסתדרות, כי אני יודע על כמה רשויות שרוצות לפטר עובדים וההסתדרות לא נותנת ולכן, יכול להיות שההסתדרות תהיה שותפה, לפחות בחלק מהמגעים.

יורי שטרן: אני אומר לך, אני בטוח ופה אני אומר לך אביגדור, אני בטוח שממשלת ישראל תגיע בסוף אם לא ל-950 אז ל-850 מיליון שקל.

יורי שטרן: אני מציע כבר להוסיף איזה שהוא סכום רציונאלי, בשביל שהפתיחה הזאת תהיה נכונה.

יורי שטרן: אתם מאלצים אותם להגיע לסכומים האלה בדרכי מאבק.

יורי שטרן: בשביל מה?

יורי שטרן: הרי בסוף תהיה תוספת, אז תתנו תוספת כמו שמיום ראשון ועד אתמול ועד היום כבר נוספו 300 או 350 מיליון שקל שלא היו בהחלטת הממשלה, כי החלטת הממשלה דיברה על 400 מיליון שקל.

יורי שטרן: אז כבר יש לה נכונות, כי מרגישים את המציאות הזאת.

יורי שטרן: אז תוסיפו עוד 100, 150, בשביל שההתחלה תהיה קרובה לאיזו שהיא נקודת איזון אפשרית, אבל, בתנאי, שאתם מפסיקים את השביתה.

עדי אלדר: נו, שיוסיפו, אני רוצה לשמוע.

יורי שטרן: במקום הוא לא ייתן לך את זה.

יורי שטרן: אביגדור כמעט כל יכול.

יורי שטרן: אני אומר לך...

יורי שטרן: עדי, אם אתם היום אומרים.

יורי שטרן: ..

יורי שטרן: לדעתי אתם קרובים מאוד לסיכום.

יורי שטרן: בסך הכל, זו יכולה להיות התחלה טובה והפסקת השיבושים האלה.

יורי שטרן: אני לא רוצה לקבוע, אבל תוספת של 100,150 מיליון שקל היתה פותחת דף חדש.

יורי שטרן: הדף החדש יבנה מ-4 מהלכים, 3 מידיים ואחד לטווח יותר ארוך: 1.

יורי שטרן: אתם יושבים עם הרשויות שנמצאות במצוקה ומנסים להביא כל אחד לפתרון פרטני.

יורי שטרן: המהלך השני, אסור את הבריאים להפוך לחולים, וזה נאמר פה מספר פעמים.

יורי שטרן: תפרידו לגמרי כעת, לצורך העניין, את הרשויות שלא היו בגירעון, תחזירו להם את אותו חלק של המענק שמאפשר להם להתקיים עם מקדם התייעלות מסוים, נורמלי.

יורי שטרן: לא מקדם של 50% התייעלות בשנה אלא 10% או 15%, כך שאפשר יהיה לחיות עם זה ותפרידו אותם כבר, כי הם יכולים לתפקד ולהחזיר לאנשים את השירותים שלהם.

יורי שטרן: המהלך השלישי חייב להיות הסדר משכורות.

יורי שטרן: שוב, שמעתי היום לראשונה, אני מכיר את ההסדר הזה מהשוק הפרטי, השתתפתי גם בכל מיני הפגנות עם המפעלים שפשטו את הרגל ויכול להיות שזה ההסדר.

יורי שטרן: אז מיידית, לוקחים את ההצעה של חבר הכנסת מצנע.

יורי שטרן: היום יום שלישי, מחר ההצבעה.

יורי שטרן: הלילה יושבים עם משרד המשפטים ועם הביטוח הלאומי ומשרד האוצר ואומרים: סביר, נכון, זה הקו הנכון, אפילו אם הפרטים לא נכונים, נלך מחר ונצביע בעד, כי מחר ההצבעה אוטומטית כולם מתנגדים.

יורי שטרן: אני מבקש ממשרד הפנים, גדעון, שאתה תיקח פיקוד היום, תזמין את מצנע, תזמין את נציגי הביטוח הלאומי והאוצר, כדי לגבש עמדה שאחר כך נוכל להגיד בקואליציה ולהסביר.

עמרם מצנע: אפשר לאשר מחר בקריאה טרומית.

עמרם מצנע: ..

יורי שטרן: לי זה נשמע מבחינה פרוצדורלית כדבר נכון.

יורי שטרן: אני לא יודע אם יש כסף לזה בביטוח לאומי.

יורי שטרן: יש הרבה מאוד דברים שצריכים לבדוק, אבל כקו, זה נכון.

יורי שטרן: לטווח היותר ארוך, אני מקבל את ההצעה של מנכ"ל משרד ראש הממשלה.

יורי שטרן: הוועדה הזאת כולה היא ועדה פרלמנטרית לרפורמה בשלטון המקומי.

יורי שטרן: אולי זו המשימה הראשית שלנו עכשיו, כי כל המחלות האלה לא נולדו בקיצוץ האחרון ולא בקיצוצים שלפני כן.

יורי שטרן: פשוט נתנו פה מכת מוות לאנשים שבקושי שרדו גם קודם.

יורי שטרן: השיטות היו לא נכונות.

יורי שטרן: הן היו שיטות שיצרו גירעונות ומצד שני, תמיד עודדו את אלה שהיו באים ומבקשים סיוע.

יורי שטרן: מי שהיה פראייר והיה מנהל את העיר שלו כמו שצריך, לא היה מקבל סיוע.

יורי שטרן: זאת אומרת, בשני הכיוונים האלה, בשיטה שבה הממשלה חייבה רשויות לתת שירותים ותקצבה אותם בתת-תקצוב מתוכנן ויצרה גירעונות ומצד שני, תמיד נתנה יד דווקא לאלה שהתרשלו.

יורי שטרן: חייבת להיות פה רפורמה.

יורי שטרן: כיו"ר הוועדה, אני מתחייב לקיים ולעשות.

יורי שטרן: אני הזמנתי אצל מחלקת המחקר הצעות והיו גם ועדות וצריך ללמוד מחדש את החומר שכבר הצטבר.

יורי שטרן: אני לא חושב שצריכים הרבה גלגלים חדשים כדי להתחיל באופן רצוף.

יורי שטרן: אנחנו מסיימים עכשיו את הפרטת בתי הסוהר ואת חוק החופים.

יורי שטרן: אלה שני חוקים שתפסו את מיטב זמננו.

יורי שטרן: נתחיל לטפל ברפורמה בשלטון המקומי.

יורי שטרן: ההזמנה פתוחה, אבל מבחינת התקשורת, זה לא יכול להיות שזה הולך באיזה שהן קריזות.

יורי שטרן: זאת אומרת, כל פעם תהיה שביתה, אחר כך יושבים ומגיעים לממשלה ושוב לא מקבלים, שוב שביתה, טורקים את הדלת.

יורי שטרן: זו לא הדרך.

יורי שטרן: אני אומר שמה שקרה עם ההסתדרות, ארגונית, היה נכון.

יורי שטרן: אני מבקש מהממשלה, כי הממשלה היא הגורם היוזם והקובע פה.

יורי שטרן: אני מבקש מכם להקים צוות קבוע, כמו שאמר גם חבר הכנסת מצנע, צוות מעקב, צוות משא ומתן שייפגש יום יום בשביל לראות איך הדברים מתקדמים.

יורי שטרן: אלה ההמלצות שלי.

יורי שטרן: אני חושב שפחות או יותר סכמתי את החלק הבונה של כל ההתבטאויות.

יורי שטרן: אביגדור, הנושא של תוספת אוטומטית בלי שביתות מקובל?

יורי שטרן: 100, 150 מיליון שקל?

4402: עם כל הכבוד, אמרתי בהתחלה, שאנחנו נקיים ישיבה.

4402: יבוא שר אוצר, יבואו כולם, אבל צריך לעשות את זה קצת יותר מצומצם.

4402: זה קשה, יש יותר מדי "להקות חימום" מסביב.

יורי שטרן: בוודאי.

יורי שטרן: אני מודה לכולם.

יורי שטרן: הישיבה נעולה.